اینگیلتره-‌ده اوبزیته (پیلنمه) ایله باغلی خسته‌لیک‌لردن اؤلوم نیسبتی سیگاردان قایناق‌لانان اؤلوم سای‌لارینی کئچیب.
گلاسگو بیلیم یوردونون عالیم‌لری 2003-2017-جی ایللر آراسی 192 مین 239 اینگیلتره-‌لی و اسکاتلند-لی گنج‌ین ساغلیق معلومات‌لارینی آراشدیریب. بو ایللرده سیگار ایستیفاده‌سینه گؤره اؤلوم سایی‌نین 23.1-دن 19.4 فایزه دوشدوگو، اوبزیته و حدیندن آرتیق پیلنمه‌دن اؤلوم‌لرین ایسه 17،9-دان 23،1 فایزه یوکسلدیگی بللی اولوب.
آراشدیرما حاقیندا معلومات وئرن ژیل پل دئییب: "سیگاردان ایستیفاده اؤلوم سبب‌لری‌نین باشیندا گلیر. سون ایللر اینگیلتره-‌ده سیگار چکمه نیسبتی دوشوب، اما اوبزیته آرتیب. سرطان و قلب دامار خسته‌لیک‌لره سبب اولا بیلدیگی اوچون اوبزیته ایله باغلی اؤلوم‌لرین ده سایی آرتیر. اوبزیته‌یه قارشی میللی استراتژیلر اینکیشاف ائتدیریلمه‌لی، خالقین ساغلام‌لیغی اونجه لیک اولما‌لی‌دیر".
